## Carlos Mazón reivindica la contribució de Tyrius per a construir una societat “més justa i solidària”

*** Destaca el paper de l’associació “en la defensa dels consumidors i la vertebració del territori”
* El president de la Generalitat ha assistit a l’esmorzar de l’Associació Provincial d’Ames de casa i Consumidors Tyrius**

**Alzira.**

El president de la Generalitat, Carlos Mazón, ha destacat el paper actiu de Tyrius per a construir “una societat més justa, afavorir la solidaritat i contribuir a la vertebració territorial”.

El cap del Consell ha participat en l’esmorzar organitzat per l’Associació Provincial d’Ames de casa i Consumidors Tyrius on ha subratllat el compromís de l’entitat amb “la defensa del consumidor i els drets socials”.

El president també ha agraït la labor d’esta institució en la seua dilatada trajectòria i ha reivindicat la capacitat de Tyrius per a “unir pobles i fer territori des de la base”.

En l’esmorzar també han estat presents la vicepresidenta segona i consellera de Serveis Socials, Igualtat i Habitatge, Susana Camarero, i el president de la Diputació de València, Vicente Mompó.

L’acte ha comptat amb la participació de prop d’un miler d’associades de Tyrius, entitat fundada en 1967 que es troba present en 220 localitats i té més de 100.000 afiliades.

Fecha: 06/06/2024